Husissa on varmistunut tänään perjantaina toinen koronavirustartunta. Tartunnan saanut on työikäinen suomalainen nainen.

Tartunnan saanut henkilö palasi eilisen näytteenoton jälkeen kotiin. Hänet on ohjeistettu pysymään eristyksissä kotona.

Helsingin ja uudenmaan sairaanhoitopiirin infektiolääkärit yhdessä THL:n ja kuntien tartuntatautiyksiköiden kanssa selvittävät altistuneita. Työ on jo käynnistynyt. Altistuneisiin ollaan henkilökohtaisesti yhteydessä.

Tartunta on peräisin Pohjois-Italiasta, josta henkilö palasi Suomeen useampi vuorokausi sitten. Matkustaessaan henkilö ei ole altistanut muita, hänen oireensa ovat alkaneet myöhemmin Suomessa.

Infektiolääkärit selvittävät yhdessä Terveyden ja hyvinvoinnin laitoksen ja kuntien tartuntatautiyksiköiden kanssa altistuneita. Altistuneisiin ollaan henkilökohtaisesti yhteydessä.

Aiemmin viikolla Hus kertoi niin ikään työikäisen, Pohjois-Italiasta saapuneen suomalaisnaisen saaneen koronavirustartunnan.

Lue myös:

Lue tästä kaikki tuoreimmat tiedot koronaviruksesta